прилагане,
 Декларирам, че:
 —
 доколкото ми е известно, информацията, съдържаща се в програмата за сигурност на дружеството, е вярна и точна,
 —
 всички практики и процедури, предвидени в тази програма за сигурност, ще бъдат прилагани и поддържани във всички обекти, обхванати от програмата,
 —
 тази програма за сигурност ще бъде коригирана и адаптирана с оглед спазване на всички съответни бъдещи промени в законодателството на Съюза, освен ако [име на дружеството] информира [име на компетентния орган], че повече не желае да работи като пълноправен контрольор,
 —
 [име на дружеството] ще информира писмено [име на компетентния орган] относно:
 а)
 малки изменения в своята програма за сигурност, като например име на дружеството, лице, отговарящо за сигурността или данни за установяване на контакт, смяна на лицето, което има достъп до базата данни на Съюза относно сигурността на веригата за доставки, своевременно и в рамките на не повече от 10 работни дни; както и
 б)
 планирани сериозни промени, като например нови процедури за проверка, мащабни строителни дейности, които биха могли да се отразят върху спазването на съответното законодателство на Съюза от страна на дружеството, или промяна на обекта/адреса, поне 15 работни дни преди началото/планираната промяна,
 —
 с оглед гарантиране на спазването на съответното законодателство на Съюза [име на дружеството] ще оказва пълно съдействие при всички инспекции, според случая, и ще предоставя достъп до всички документи, ако инспекторите изискат това,
 —
 [име на дружеството] ще информира [име на компетентния орган] относно всички сериозни нарушения във връзка със сигурността, както и относно всички съмнителни обстоятелства, които биха могли да имат отношение към сигурността на въздушния товар или въздушната поща, по-специално относно всеки опит да бъдат укрити забранени предмети в пратките,
 —
 [име на дружеството] гарантира, че всички служители, които имат отношение към тези въпроси, преминават обучение в съответствие с глава 11 от приложението към Регламент за изпълнение (ЕС) 2015/1998 и разбират своите отговорности във връзка със сигурността, съгласно програмата за сигурност на дружеството; както и
 —
 [име на дружеството] ще информира [име на компетентния орган] относно:
 а)
 преустановяване на своята дейност;
 б)
 преустановяване на работата с въздушни товари/въздушна поща; или
 в)
 вече не изпълнява изискванията на съответното законодателство на Съюза.
 Поемам пълна отговорност по отношение на декларацията.
 Име:
 Длъжност в дружеството:
 Дата:
 Подпис:
 ПРИТУРКА 6-Б
 НАСОКИ ЗА ПОЗНАТИТЕ ИЗПРАЩАЧИ
 Настоящите насоки ще Ви помогнат да оцените прилаганите от Вас мерки за сигурност спрямо задължителните критерии за познатите изпращачи съгласно Регламент (ЕО) No 300/2008 на Европейския парламент и на Съвета (6) и актовете за неговото прилагане. Това следва да Ви даде възможност да гарантирате, че отговаряте на изискванията преди организиране на официално посещение за валидиране на място.
 От важно значение е валидаторът да има възможност да говори с подходящите хора по време на посещението за валидиране (например лицето, отговарящо за сигурността, и лицето, отговарящо за набиране на персонал). Оценките на валидатора се записват в контролен списък на ЕС. След попълването на контролния списък за валидиране съдържащата се в него информация се третира като класифицирана.
 Моля, отбележете, че въпросите в контролния списък на ЕС са от два вида: 1)